**הנחיות לכתיבת הצהרת כוונות לקראת עבודת תזה במשפטים**

1. כללי
2. בבקשה להתקבל למסלול מחקרי או לעבור ממסלול עיוני למסלול מחקרי יש להגיש הצהרת כוונות לגבי עבודת התזה. למסמך זה יש משקל מכריע בתהליך הקבלה.
3. אורך ההצעה יהיה בהיקף של 2-3 עמודים ברווח כפול.
4. מטרת הצהרת הכוונות

הצהרת הכוונות נועדה לבחון האם המועמד/ת או התלמיד/ה איתר/ה שאלת מחקר המצדיקה עבודת תזה והאם בחר/ה בכלי מחקר שיתנו מענה לשאלת המחקר.

1. מתכונת מומלצת

אין מתכונת מחייבת להצהרת כוונות המועמד/ת או התלמיד/ה רשאי/ת להגיש כל מסמך שלדעתו/ה ישכנע את וועדת התואר השני לאשר את בקשתו/ה להתקבל למסלול עם תזה. עם זאת, מומלץ כי המסמך יתייחס לנקודות הבאות:

1. פירוט מטרת המחקר: שאלת המחקר, מדוע המחקר חשוב, מדוע ראוי לערוך אותו במסגרת לימודי משפטים;
2. סיכום קצר של הספרות הקיימת בתחום. סיכום זה יעיד כי התלמיד/ה בדק/ה את הנעשה בתחום ואיתר/ה חסר שמצדיק עבודת תזה;
3. מתודולוגיה: כיצד התלמיד/ה מתכוון/ת לענות על שאלת המחקר (למשל: משפט משווה, מחקר היסטורי, מחקר אמפירי) ומדוע נבחרה המתודולוגיה שנבחרה.
4. מנחה

מועמדים: בשלב הגשת הצהרת הכוונות אין חובה לאתר מנחה. עם זאת, אם נוצר קשר עם איש או אשת סגל המוכנים לשקול הנחיה, כדאי לציין זאת בהצהרה הכוונות.

תלמידים: המבקשים לעבור מהמסלול העיוני למסלול המחקרי חייבים למצוא מנחה ולהגיש את הצהרה כוונות על דעת המנחה.